  Майя Бывальцева Матысь дыре Каракулино ёросысь 520-лэсь трос коркаосы чагыр эстӥськон вуоз. Со сярысь 28-тӥ тулыспалэ Удмуртилэн тӧроез Александр Бречалов черкогуртэ вуылыку ёрос кивалтӥсьёсын но калыкен пумиськонын веразы, ивортэ улосвыл тӧролэн но кивалтэтлэн пресс-службазы. Кызьы вераз муниципал кылдытэтлэн тӧроез Сергей Русинов, ёросын Каракулино-Галаново газопроводэз лэсьтон ужъёсты йылпумъязы. Оглом 76,5 иськем гумыос кыскемын, уже 414 миллион манет кутӥзы. Удмуртиын ялэм Тазалыклэн араз та удыслы пумиськонын нимысьтыз саклык висъязы. Ёрос эмъюртлэн валтӥсь эмчиез верамъя, эмъюрт 10 сюрслэсь трос адямилы юрттэт сётэ. Эм ужасьёслэн огъя лыдзы 129 адями. Черкогуртын улӥсьёс сюбег ӧръя ӧнерчиослы кулэяськон вань шуыса веразы. Озьы ик мерлыко ужъюртъёсты тупатъян сярысь юанъёс чузъяськизы. Александр Бречаловлэн верамезъя, элькунын вань мерлыко ужъюртъёсты чаклазы но ӝегатскытэк тупатъямез кулэ карись юртъёсты пусйизы. Лыдметэ 640 объект пыриз. 3 миллиард манет пала кулэ. Сыӵе югдур трос аръёс ӵоже кылдӥз. Коньдонэн узыр ӧвӧл ке но, ми уксё шедьтыны но мерлыко ужъюртъёсты тупатъяны пумкылъян кутӥмы. Каракулино ёрослы 65 миллион 700 сюрс манет нырысь-валысь соглаштӥмы. Тупатъяны чаклам объектъёс пӧлын 3 шоръёзо школаос, кӧня ке нылпи садъёс но фельдшер-акушер пунктъёс Александр Бречалов, Удмуртилэн тӧроезАлександр Бречаловлэн верамезъя, 2019-2020 аръёсы Каракулино ёросысь Черново, Гремячево, Сухарево но Усть Сакла гуртъёсын фельдшер-акушер пунктъёс пуктозы. Улосвыллэн тӧроез журналистъёсын вераськонын но тазалыкез утёнлы бадӟымгес саклык висъяз. Солэн кылъёсызъя, Тазалыклэн араз скандинав амалэн ветлон инъет ӵектос луоз. Удмуртилэн тӧроез Каракулиноын скандинав амалэн ветлӥсьёсын пумиськиз Фото: Удмуртиысь тӧролэн но кивалтэтлэн пресс-службазы © «Мугорез кыдатон понна со тужгес дунтэмез амал. Мар пусйымонэз, отчы арлыдоосгес пырисько. Со ӵапак тазалыко кема улон сярысь. Ми скандинав амалэн ветлонъя федерацилы коньдонэн юрттомы. Малыке шуоно мугорез кылдытонэ понэм одӥг манет эмъюмъёс яке стационар вылын сюрс манет шыръя», - вераз Александр Бречалов. Тодэ вайытом, Удмуртилэн тӧроез Каракулино ёросэ Кияса ёросын ужамез бере вуылӥз. Ватсалом, 28-тӥ тулыспалэ Сарапул ёросын выль фельдшер-акушер пункт усьтӥзы.  Тегъёс: Мерлык Тазалык Каракулино чагырэстӥськон Удмуртия АлександрБречалов  